CELEX: 62021TN0534
Language: lt
Date: 2021-09-01 00:00:00
Title: Byla T-534/21: 2021 m. rugsėjo 1 d. pareikštas ieškinys byloje VP / Cedefop

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/47
            
         
      2021 m. rugsėjo 1 d. pareikštas ieškinys byloje VP / Cedefop
      
      (Byla T-534/21)
      (2021/C 431/55)
      Proceso kalba: anglų
      
         Šalys
      
      
         Ieškovas: VP, atstovaujamas advokato L. Levi
      
         Atsakovas: Europos profesinio mokymo plėtros centras (Cedefop)
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti atsakovo sprendimą nevykdyti 2020 m. gruodžio 16 d. Bendrojo Teismo sprendimo byloje T-187/18, VP / Cedefop rezoliucinės dalies 1 ir 2 punktų;
               
            
                  —
               
               
                  panaikinti susijusį sprendimą nepratęsti ieškovo darbo sutarties neterminuotam laikotarpiui atgaline data;
               
            
                  —
               
               
                  priteisti atlyginti ieškovo patirtą neturtinę žalą, įvertintą ex aequo et bono iki penkiasdešimties tūkstančių eurų;
               
            
                  —
               
               
                  priteisti atlyginti ieškovo patirtą turtinę žalą, lygią būtinos ikiteisminės procedūros išlaidoms nuo Teismo sprendimo byloje T-187/18, VP / Cedefop priėmimo dienos, ir
               
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovo sprendimas neįgyvendinti 2020 m. gruodžio 16 d. Sprendimo byloje T-187/20, VP / Cedefop rezoliucinės dalies 1 ir 2 punktų ir dėl to nepratęsti ieškovo darbo sutarties yra neteisėtas dėl pareigos motyvuoti pažeidimo.
               
            
                  2.
               
               
                  Antrasis ieškinio pagrindas grindžiamas tuo, kad atsakovas neįvykdė pareigos elgtis rūpestingai.
               
            
                  3.
               
               
                  Trečiasis ieškinio pagrindas grindžiamas tuo, kad atsakovas pažeidė vienodo požiūrio ir teisėtų lūkesčių apsaugos principus.
               
            
                  4.
               
               
                  Ketvirtasis ieškinio pagrindas grindžiamas tuo, kad atsakovas piktnaudžiavo įgaliojimais.